नंदकुमारसिंह चौहान ने बताया कि प्रदेश ने हर क्षेत्र में सफलता पायी है। ऊर्जा के क्षेत्र में क्रांति हुई है जिसका नतीजा गांवों में 24 घंटे बिजली की नियमित पूर्ति के रूप में सामने हैं। श्री शिवराजसिंह चैहान की दूरदर्शिता से प्रदेश में खेती लाभ का धंधा बन चुकी है। प्रदेश में युवा शक्ति की ऊर्जा को रचनात्मक दिशा देने के लिए कौशल केंद्र खोलकर उन्हें हुनर सिखाया जा रहा है। प्रदेश के बैगा आदिवासी छात्र अखिल भारतीय स्पर्धा में सम्मानजनक स्थान पा रहे हैं। प्रदेश की आबादी का 65 प्रतिशत भाग युवा हैं। युवा शक्ति के लिए स्वरोजगार उद्यमिता के द्वार खोल दिये गये हैं। उन्हें पूंजी के लिये कर्ज की व्यवस्था की गई है। बैंकों से कर्ज लेने पर सरकार गारन्टी दे रही है। प्रदेश में महिला सशक्तिकरण की दिशा में जितना काम हुआ है, उतना अन्यत्र नहीं हुआ है। स्थानीय निकायों में महिला भागदारी 50 से 54 पहुंच गई है।